ଭୁବନେଶ୍ୱର ୩୧/୮ : ନିର୍ବାଚନ ପ୍ରସ୍ତୁତିକୁ ନେଇ ରାଜ୍ୟରେ ଜିଲ୍ଲାପାଳମାନଙ୍କ ବୈଠକ ବସିଛି । ରାଜ୍ୟ ନିର୍ବାଚନ ଅଧିକାରୀ ସୁରେନ୍ଦ୍ର କୁମାରଙ୍କ ଅଧ୍ୟକ୍ଷତାରେ ଚାଲିଥିବା ବୈଠକରେ ୨୭ ଜିଲ୍ଲାର ଜିଲ୍ଲାପାଳ ଯୋଗ ଦେଇଛନ୍ତି । ୩ଟି ଜିଲ୍ଲାର ଜିଲ୍ଲାପାଳଙ୍କ ପ୍ରତିନିଧି ଉପସ୍ଥିତ ଅଛନ୍ତି । ବୈଠକରେ ଇଭିଏମ୍ ଓ ଭିଭିପାର୍ଟ ଯାଞ୍ଚ ନେଇ ଜିଲ୍ଲାପାଳଙ୍କୁ ତାଲିମ ଦିଆଯାଉଛି । ସେପ୍ଟେମ୍ବର ପ୍ରଥମ ସପ୍ତାହରେ ୧୦ଟି ଜିଲ୍ଲାରେ ଭିଭିପାର୍ଟ ଓ ଇଭିଏମ୍ ଯାଞ୍ଚ ହେବ । ଏହି ଯାଞ୍ଚ ବେଳେ ସମସ୍ତ ଦଳର ଏଜେଣ୍ଟ ଉପସ୍ଥିତ ରହିବେ । ବୈଠକରେ କେନ୍ଦ୍ର ନିର୍ବାଚନ କମିଶନଙ୍କ ପ୍ରତିନିଧି ଓ ଇଞ୍ଜିନିୟର ଉପସ୍ଥିତ ଅଛନ୍ତି । ସେପ୍ଟେମ୍ବର ଦ୍ବିତୀୟ ସପ୍ତାହରୁ ଅନ୍ୟ ଜିଲ୍ଲାକୁ ସାମିଲ କରାଯିବ ।
